รฟท.เตรียมขายพันธบัตรรอบ2วงเงินพันล้าน
การรถไฟฯเตรียมเปิดขายพันธบัตรครั้งที่ 2 วงเงิน 1,000 ล้านบาท อายุ 12 ปี ดอกเบี้ยปีละ 4.03%
11 ก.ค. 2554

การรถไฟฯเตรียมเปิดขายพันธบัตรครั้งที่ 2 วงเงิน 1,000 ล้านบาท อายุ 12 ปี ดอกเบี้ยปีละ 4.03% 
ธนาคารแห่งประเทศไทย(ธปท.) ออกประกาศการเป็นนายทะเบียนพันธบัตรการรถไฟแห่งประเทศไทย (รฟท.) ตามมติของคณะรัฐมนตรี ผู้ว่าการรถไฟแห่งประเทศไทย เปิดขายผ่านธนาคารพาณิชย์ในวงเงิน 1,000 ล้านบาทครั้งที่ 2 ปี 2554 แบ่งออกเป็น 1 ล้านหน่วย หน่วนละ 1,000 บาท พันธบัตรอายุ 12 ปี เริ่มออกขายพันธบัตรวันที่ 11ก.ค.ปีนี้ ครบกำหนดวันที่ 11 ก.ค. 2566 ให้อัตราดอกเบี้ย 4.03% ต่อปี การจ่ายดอกเบี้ยจะจ่ายงวดแรกวันที่ 11 ก.ค. 2555 และงวดต่อไปจ่ายทุก 6 เดือน ทุกวันที่ 11 ก.ค.และ 11 ม.ค. 
ทั้งนี้ พันธบัตรการรถไฟแห่งประเทศไทยนี้เปิดจำหน่ายให้กัประชาชนและสถาบันทั่วไปซื้อลงทุนได้ โดยเปิดให้จองซื้อได้ที่สาขาของธาคารพาณิชย์ โดยพันธบัตรดังกล่าวนี้กระทรวงการคลังเป็นผู้รับประกันเงินต้นและดอกเบี้ย